Takatalvi (Hannikainen)
1. Eilen vielä päivä lietsoi lämmintään,
 ruohon korsi virkos uuteen elämään,
 vuokkosetkin aukas sinikukkansa,
 perhot siivin kaunein keijui ilmassa.

 2. Mutta eipä talvi vielä mennytkään,
 pohjan tuuli taaskin vinkuu ennellään,
 hallan kova koura tarttui kukkasiin,
 pyry peitti maankin vallan valkoisiin.

 3. Lintu raukat värisevät oksillaan,
 kaikki tyyni taukosivat lauluistaan,
 äänetönnä surren näitä miettivät:
 minne riensi kevättuulet lämpimät?

P. J. Hannikainen.

P. J. Hannikainen